A Bizottság 627/2003/EK rendelete

(2003. április 4.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2176/2002/EK bizottsági rendelettel [1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2], és különösen annak 9. cikkére,

mivel:

(1) A 2658/87/EGK rendelet mellékletében szereplő Kombinált Nómenklatúra egységes alkalmazása érdekében az e rendelet mellékletében említett árucikkek besorolására vonatkozóan intézkedéseket kell elfogadni.

(2) A 2658/87/EGK rendelet megállapította a Kombinált Nómenklatúra általános értelmezési szabályait. Ezeket a szabályokat bármely más olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, és amelyet különleges közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából.

(3) Az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban kifejtett indokok alapján a 2. oszlopban feltüntetett KN-kódok szerint kell besorolni.

(4) Indokolt, hogy a tagállamok vámhatóságai által a Kombinált Nómenklatúrába tartozó árucikkek besorolása tekintetében kibocsátott és e rendelet rendelkezéseinek meg nem felelő kötelező érvényű tarifális felvilágosítására a legutóbb a 2700/2000/EK Európai Parlament és tanácsi rendelettel [3] módosított, a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet [4] 12. cikke (6) bekezdésének rendelkezéseivel összhangban a jogosult még három hónapig hivatkozhasson.

(5) Az e rendeletben foglalt intézkedések összhangban vannak a Vámkódex Bizottság véleményével,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrába történő besorolása a táblázat 2. oszlopában feltüntetett KN-kódok szerint történik.

2. cikk

A tagállamok vámhatóságai által kibocsátott és e rendelet rendelkezéseinek meg nem felelő kötelező érvényű tarifális felvilágosításra a 2913/92/EGK rendelet 12. cikke (6) bekezdésének rendelkezéseivel összhangban még három hónapig lehet hivatkozni.

3. cikk

Ez a rendelet az Európai Unió Hivatalos Lapjában való kihirdetését követő 20. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2003. április 4-én.

a Bizottság részéről

Frederik Bolkestein

a Bizottság tagja

[1] HL L 331., 2002.12.7., 3. o.

[2] HL L 256., 1987.9.7., 1. o.

[3] HL L 311., 2000.12.12., 17. o.

[4] HL L 302., 1992.10.19., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

1.Készítmény (hummusz), amelynek összetétele a következő: csicseriborsó-püré (81 tömegszázalék), víz, olaj, szezám, fűszerek, citromsav, só és tartósítószerek. A készítményt kiskereskedelemi forgalmazásra szánt csomagokban (pl. 250 g) szerelik ki. | 20059080 | A besorolást a Kombinált Nómenklatúra 1. és 6. általános értelmezési szabályának rendelkezései, a 20. árucsoporthoz fűzött 3. megjegyzés, valamint a 2005, a 200590 és a 20059080 KN-kód megfogalmazása határozza meg. A készítmény nem tekinthető a 2103 vámtarifaszám alá tartozó mártásnak vagy ételízesítő keveréknek (lásd a Harmonizált Rendszer 2103 vámtarifaszámhoz fűzött magyarázó megjegyzését). Mivel készítése a 7. árucsoportban előírt eljárást meghaladja, a készítményt a 2005 vámtarifaszám alá kell besorolni. |

2.Szárított datolya marcipánnal töltve. A töltelék mandulából, szacharózból, glükózból és vaníliaaromából készült massza, 63 tömegszázalékos cukortartalommal.A terméket kiskereskedelmi forgalmazásra szánt, 250 g-os csomagokban szerelik ki. | 20089968 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 2008, 200899 és a 20089968 KN-kód megfogalmazása határozza meg. A termék nem édesség, sem pedig cukrászsütemény. Nem tekinthető cukorkának sem (lásd a HR 1704 vámtarifaszámhoz fűzött magyarázó megjegyzésének első bekezdését). Ez a 2008 vámtarifaszám alá tartozó gyümölcskészítménynek minősül. |

– glükózszirup | 32,2 |

– sűrített tej | 26,6 |

– cukor | 18,0 |

– víz | 12,4 |

– tejszín | 4,2 |

– barnacukor | 3,2 |

– tej | 1,1 |

– vaj | 1,1 |

továbbá kis mennyiségben sót, sűrítőanyagot, tartósítószert, habzásgátló szert és aromaanyagokat tartalmaz.

A terméket fagylalt készítéséhez használják, amelynek márványos megjelenést és karamellízt kölcsönöz. Kiszerelése 20 kg-os csomagolásban történik.

| | 21069098 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 2106, 210690 és a 21069098 KN-kód megfogalmazása határozza meg. A termék összetétele alapján, különösen nagy cukortartalma és kis tejtartalma miatt nem tekinthető a 0401–0404 vámtarifaszám alá tartozó árucikkekből készült élelmiszerkészítménynek. Ezért nem sorolható be a 1901 vámtarifaszám alá (lásd a Harmonizált Rendszer 19. árucsoporthoz fűzött magyarázó megjegyzésének "Általános" részét, a d) pont kivételével). mivel a terméket nem adják hozzá ételhez főzés vagy tálalás közben, ezért nem tekinthető a 2103 vámtarifaszám alá tartozó mártásnak vagy ételízesítő keveréknek. Ugyancsak nem tekinthető a 2103 vámtarifaszám alá tartozó egyes ételek ízesítéséhez használatos készítménynek (lásd a Harmonizált Rendszer 2103 vámtarifaszámhoz fűzött magyarázó megjegyzésének A. részét). |

4. Kemény műanyagból készült tartály, amelyet félvezető lemezek szállításánál, tárolásánál és kezelésénél használnak. Belső falát vájatokkal látták el a rekeszek kialakítása céljából; alul és az egyik oldalon nyitott.

(Lásd a fényképet) [1]

| 39231000 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 3923 és a 39231000 KN-kód megfogalmazása határozza meg. Ezek a műanyag tartályok áruk szállítására és csomagolására szolgálnak, és nem tekinthetők egy, a 90. árucsoportba tartozó meghatározott gép, berendezés vagy készülék részének vagy tartozékának (lásd a 90. árucsoporthoz fűzött 2. b) megjegyzést). |

+++++ TIFF +++++

--------------------------------------------------